NEUVOSTON ASETUS (ETY) N:o 2915/79,

annettu 18 päivänä joulukuuta 1979,

maito- ja maitotuotealan tuontimaksuja laskettaessa sovellettavista tuoteryhmistä ja erityissäännöksistä sekä yhteisestä tullitariffista annetun asetuksen (ETY) N:o 950/68 muuttamisesta

EUROOPAN YHTEISÖJEN NEUVOSTO, joka

ottaa huomioon Euroopan talousyhteisön perustamissopimuksen,

ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 1761/78(2), ja erityisesti sen 14 artiklan 6 kohdan,

ottaa huomioon komission ehdotuksen,

sekä katsoo, että

maito- ja maitotuotealan tuontimaksuja laskettaessa sovellettavista tuoteryhmistä ja erityissäännöksistä 28 päivänä kesäkuuta 1968 annetun neuvoston asetuksen (ETY) N:o 823/68(3), sellaisena kuin se on viimeksi muutettuna asetuksella (ETY) N:o 1000/78(4), säännöksiä on muutettu useita kertoja; selvyyden vuoksi on aiheellista laatia tämä asetus uudelleen,

asetuksen (ETY) N:o 804/68 1 artiklan a osan 2 kohdassa ja b Pg osassa tarkoitetut tuotteet olisi ryhmiteltävä siten, että kukin ryhmä koostuu tuotteista, joiden ominaisuudet ovat keskenään riittävän vertailukelpoisia kaupan järjestelmän kannalta; johtotuotteeksi on syytä nimetä kutakin ryhmää parhaiten edustava tuote,

on kuitenkin annettava erityissäännöksiä sovellettaviksi laskettaessa tuontimaksuja samankaltaisille tuotteille, jos näiden johtotuotteelle laskettu maksu ei vastaa kyseisten tuotteiden kansainvälisen kaupan hintojen ja yhteisön markkinahintojen välistä erotusta,

pieniin pakkauksiin pakattujen tuotteiden tuontimaksuja laskettaessa on itse tuotteen hintaerojen lisäksi otettava huomioon yhteisön jalostusteollisuuden tietynasteiseen suojaamiseen tarkoitettu kiinteä maksuosa,

sokeria sisältävien tuotteiden tuontimaksuun on sisällyttävä kiinteä maksuosa, joka edustaa näihin tuotteisiin sisältyvän sokerin arvoa; tällöin näiden tuotteiden tuontimaksun maitoa edustava maksuosa on johdettava maitoainesosien ja itse tuotteen välisen painosuhteen ilmaisevan kertoimen avulla,

suuremman kuin 1,5 prosentin rasvapitoisuuden omaavien jauheiden tuontimaksu tai yhdistettyjen tuotteiden taikka pieniin pakkauksiin pakattujen tuotteiden tuontimaksun maitoa edustava maksuosa olisi laskettava johtotuotteen rasvapitoisuuden perusteella, jollei näiden eri tuotteiden rasvapitoisuus ole johtotuotteen rasvapitoisuutta suurempi; viimeksi mainitussa tapauksessa tuontimaksu tai tuontimaksun maitoa edustava maksuosa on laskettava markkinoilla olevien tuotteiden rasvapitoisuutta vastaavan vakiomääräisen pitoisuuden perusteella,

rehuseosten tavanomaisimmat ja niiden hinnanmuodostuksen kannalta ratkaisevimmat ainesosat ovat viljatuotteet ja maitotuotteet; näin ollen olisi annettava säännöksiä, jotka mahdollistavat näiden rehujen tuontimaksujen laskemisen niiden tärkkelys- ja maitotuotepitoisuuden perusteella; enintään 10 prosentin tärkkelyspitoisuutta ei kuitenkaan ole tarpeen ottaa huomioon; tässä laskentajärjestelmässä rehut on ryhmiteltävä tariffinimikkeisiin edellä tarkoitettujen pitoisuuksien mukaan, ja kullekin tariffinimikkeelle on otettava huomioon vakiomääräinen tärkkelys- ja maitotuotepitoisuus; tähän tarkoi- tukseen on käytettävä pienintä mahdollista tärkkelyspitoisuutta ja suurinta mahdollista maitotuotepitoisuutta; maitoainesosilla on huomattavasti suurempi vaikutus omakustannushinnan muodostukseen kuin vilja-ainesosilla; tuontimaksun viljaa edustava maksuosa voidaan johtaa tuotteen tärkkelyspitoisuuden perusteella maissin keskimääräisestä tuontimaksusta, koska maissi on tavanomaisin rehuseosten valmistuksessa käytetty tuote; rehuseosten tavanomaisin maitoainesosa on rasvaton maitojauhe; näin ollen tuontimaksun maitoa edustava maksuosa olisi laskettava rasvattoman maitojauheen tuontimaksun perusteella; rehuseoksen tuontimaksuun on sisällyttävä jalostusteollisuuden suojaamiseen tarkoitettu kiinteä maksuosa, ja tällä maksuosalla voidaan korvata muiden rehuseoksiin mahdollisesti sisältyvien tuotteiden kuin vilja- ja maitotuotteiden yhteisön markkinahintojen ja maailmanmarkkinahintojen välinen ero,

muiden kuin Emmentalista, Gruyèrestä tai Appenzellistä valmistettujen sulatejuustojen tuontimaksuja johdettaessa olisi nykyisen järjestelmän käyttöönottoon johtaneista syistä käy- tettävä samanlaista järjestelmää kuin kyseisten tuotteiden osalta tähänkin saakka; olennaista tässä järjestelmässä on voin ja 11 ryhmän johtotuotteen tuontimaksujen ottaminen huomioon maksuosina laskennassa; näiden tuotteiden valmistusmenetelmän muuttuminen ja rasvapitoisemman tuotteen kysynnän kasvu ovat johtaneet siihen, että tähän saakka tuontimaksuja johdettaessa käytetyt prosenttiosuudet eivät kaikissa tapauksissa mahdollista tuontimaksujärjestelmän tavoitteiden toteuttamista; näin ollen nämä prosenttiosuudet on vahvistettava sopivammalle tasolle,

tuorejuustojen ja juustoaineen valmistuksessa tarvitaan vähemmän maitoraaka-aineita kuin ryhmän johtotuotteen valmistuksessa; näin ollen tuorejuustoihin ja juustoaineeseen on sovellettava tuontimaksua, joka johdetaan johtotuotteen tuontimaksusta muuntamalla sitä edellä tarkoitettujen määrien välisen kokonaissuhteen ilmaisevalla kertoimella,

tiettyjen suuren rasvapitoisuuden omaavien tuoreiden tiivistettyjen maitojen tuontimaksu voidaan laskea voin tuontimaksun perusteella käyttämällä kiinteitä rasvapitoisuuksien välistä suhdetta ilmaisevia kertoimia; sama koskee voita, joka ei kuulu johtotuotteen alanimikkeeseen,

koostumuksensa ja erityisesti hyvin suuren rasvapitoisuutensa vuoksi tiettyjä yhteisöön tuotuja alanimikkeeseen 04.04 E II kuuluvia tuotteita voidaan käyttää voin sijasta perustuotteina muiden tavaroiden valmistuksessa; näin ollen tuontimaksu on vahvistettava sellaiselle tasolle, että voidaan estää kyseisten tuotteiden maahantuontia heikentämästä yhteisössä tuotetun näiden muiden tavaroiden valmistuksessa käytettävän voin menekkiä,

pikkulapsille tarkoitettujen erityismaitojen, Tilsit-juuston, Emmentalista, Gruyèrestä tai Appenzellistä valmistettujen sulatejuustojen sekä Cheddarin ja muiden jalostamiseen tarkoitettujen juustojen tuontimaksu on laskettava yhteisön asiaa koskevien sitoumusten mukaisesti, ja

tämän asetuksen soveltamiseen perustuva tariffinimikkeistö sisältyy yhteiseen tullitariffiin,

ON ANTANUT TÄMÄN ASETUKSEN:

1 artikla

1. Asetuksen (ETY) N:o 804/68 14 artiklan 3 kohdassa tarkoitetut tuoteryhmät johtotuotteineen vahvistetaan liitteessä I.

2. Tässä asetuksessa esitettyjen tavaroiden kuvaukset ovat liitteessä II.

2 artikla

Tuontimaksu 100 kilogrammalta 2 ryhmään kuuluvaa tuotetta on:

1. alanimikkeeseen 04.02 A II a 1 kuuluvista tuotteista seuraavien maksuosien summa:

a) johtotuotteen tuontimaksun suuruinen maksuosa,

b) 7,25 ECUn suuruinen maksuosa;

2. alanimikkeeseen 04.02 B I b 1 aa kuuluvista tuotteista seuraavien maksuosien summa:

a) 3 alakohdan a alakohdan mukaisesti laskettu maksuosa,

b) 7,25 ECUn suuruinen maksuosa,

c) lisätyn sokerin määrää vastaava maksuosa;

3. alanimikkeeseen 04.02 B I b 2 aa kuuluvista tuotteista seuraavien maksuosien summa:

a) maksuosa, joka on johtotuotteen tuontimaksu kerrottuna tuotteessa olevan maitojauheen ja itse tuotteen välisen painosuhteen ilmaisevalla kertoimella,

b) lisätyn sokerin määrää vastaava maksuosa;

4. alanimikkeeseen 23.07 B:stä kuuluvista tuotteista seuraavien maksuosien summa:

a) maksuosa, jota sovelletaan ainoastaan, jos kyseisen tuotteen tärkkelyspitoisuus on suurempi kuin 10 prosenttia, ja joka on 100 kilogrammalta maissia kannettavien tuontimaksujen keskiarvo kerrottuna kertoimella

- 0,16 alanimikkeeseen 23.07 B I b 3 kuuluvien tuotteiden osalta,

- 0,50 alanimikkeeseen 23.07 B I c 3 kuuluvien tuotteiden osalta.

Kyseinen 100 kilogrammalta maissia kannettavien tuontimaksujen keskiarvo on tavaran maahantuontikuukautta edeltävän kuukauden 25 ensimmäiseltä päivältä laskettu tuontimaksujen keskiarvo tarkistettuna tarvittaessa maahantuontikuukauden aikana voimassa olevan kynnyshinnan mukaan;

b) maksuosa, joka on 2 ryhmän johtotuotteen tuontimaksu kerrottuna kertoimella

- 0,75 alanimikkeeseen 23.07 B I a 3 kuuluvien tuotteiden osalta,

- 0,98 alanimikkeisiin 23.07 B I a 4 ja 23.07 B II kuuluvien tuotteiden osalta,

- 0,90 alanimikkeeseen 23.07 B I b 3 kuuluvien tuotteiden osalta,

- 0,70 alanimikkeeseen 23.07 B I c 3 kuuluvien tuotteiden osalta;

c) 2,42 ECUn suuruinen maksuosa.

3 artikla

Tuontimaksu 100 kilogrammalta 3 ryhmään kuuluvaa tuotetta on:

1. alanimikkeeseen 04.02 A II a 2 kuuluvista tuotteista seuraavien maksuosien summa:

a) johtotuotteen tuontimaksun suuruinen maksuosa,

b) 7,25 ECUn suuruinen maksuosa;

2. alanimikkeeseen 04.02 A II a 3 kuuluvista tuotteista seuraavien maksuosien summa:

a) 4 alakohdan mukaisesti lasketun tuontimaksun suuruinen maksuosa,

b) 7,25 ECUn suuruinen maksuosa;

3. alanimikkeeseen 04.02 A II a 4 kuuluvista tuotteista seuraavien maksuosien summa:

a) 5 alakohdan mukaisesti lasketun tuontimaksun suuruinen maksuosa,

b) 7,25 ECUn suuruinen maksuosa;

4. alanimikkeeseen 04.02 A II b 3 kuuluvista tuotteista seuraavien maksuosien summa:

a) johtotuotteen tuontimaksun suuruinen maksuosa,

b) 2,42 ECUn suuruinen maksuosa;

5. alanimikkeeseen 04.02 A II b 4 kuuluvista tuotteista seuraavien maksuosien summa:

a) johtotuotteen tuontimaksun suuruinen maksuosa,

b) maksuosa, joka perustuu määrään, jolla kyseiseen alanimikkeeseen kuuluvan, 45 painoprosentin, tai jos markkinoilla on korkeamman rasvapitoisuuden omaavia tuotteita, korkeamman rasvapitoisuuden omaavan tuotteen arvo on johtotuotteen arvoa suurempi;

6. alanimikkeeseen 04.02 B I a kuuluvista tuotteista 36,27 ECUn suuruinen;

7. alanimikkeeseen 04.02 B I b 1 bb kuuluvista tuotteista seuraavien maksuosien summa:

a) 9 alakohdan a alakohdan mukaisesti laskettu maksuosa,

b) 7,25 ECUn suuruinen maksuosa,

c) lisätyn sokerin määrää vastaava maksuosa;

8. alanimikkeeseen 04.02 B I b 1 cc kuuluvista tuotteista seuraavien maksuosien summa:

a) 10 alakohdan a alakohdan mukaisesti laskettu maksuosa,

b) 7,25 ECUn suuruinen maksuosa,

c) lisätyn sokerin määrää vastaava maksuosa;

9. alanimikkeeseen 04.02 B I b 2 bb kuuluvista tuotteista seuraavien maksuosien summa:

a) maksuosa, joka on johtotuotteen tuontimaksu kerrottuna tuotteessa olevan maitojauheen ja itse tuotteen välisen painosuhteen ilmaisevalla kertoimella,

b) lisätyn sokerin määrää vastaava maksuosa;

10. alanimikkeeseen 04.02 B I b 2 cc kuuluvista tuotteista seuraavien maksuosien summa:

a) maksuosa, joka on 5 alakohdan mukaisesti laskettu tuontimaksu kerrottuna tuotteessa olevan maitojauheen ja itse tuotteen välisen painosuhteen ilmaisevalla kertoimella,

b) lisätyn sokerin määrää vastaava maksuosa.

4 artikla

Tuontimaksu 100 kilogrammalta 4 ryhmään ja alanimikkeeseen 04.02 A III a 2 kuuluvaa tuotetta on johtotuotteen tuontimaksu kerrottuna kertoimella 1,35.

5 artikla

Tuontimaksu 100 kilogrammalta 6 ryhmään kuuluvaa tuotetta on:

1. alanimikkeeseen 04.01 A I a kuuluvista tuotteista seuraavien maksuosien summa:

a) 5 alakohdan a alakohdan mukaisesti laskettu maksuosa,

b) 5 alakohdan b alakohdan mukaisesti laskettu maksuosa,

c) 6,04 ECUn suuruinen maksuosa;

2. alanimikkeeseen 04.01 A I b kuuluvista tuotteista seuraavien maksuosien summa:

a) 5 alakohdan a alakohdan mukaisesti laskettu maksuosa,

b) 5 alakohdan b alakohdan mukaisesti laskettu maksuosa,

c) 3,63 ECUn suuruinen maksuosa;

3. alanimikkeeseen 04.01 A II a 1 kuuluvista tuotteista seuraavien maksuosien summa:

a) 5 alakohdan a alakohdan mukaisesti laskettu maksuosa,

b) 5 alakohdan b alakohdan mukaisesti laskettu maksuosa,

c) 3,63 ECUn suuruinen maksuosa;

4. alanimikkeeseen 04.01 A II a 2 kuuluvista tuotteista seuraavien maksuosien summa:

a) 6 alakohdan a alakohdan mukaisesti laskettu maksuosa,

b) 6 alakohdan b alakohdan mukaisesti laskettu maksuosa,

c) 3,63 ECUn suuruinen maksuosa;

5. alanimikkeeseen 04.01 A II b 1 kuuluvista tuotteista seuraavien maksuosien summa:

a) maksuosa, joka on 2 ryhmän johtotuotteen tuontimaksu kerrottuna kertoimella 0,0862,

b) maksuosa, joka on 6 ryhmän johtotuotteen tuontimaksu kerrottuna kertoimella 0,0476,

c) 2,42 ECUn suuruinen maksuosa;

6. alanimikkeeseen 04.01 A II b 2 kuuluvista tuotteista seuraavien maksuosien summa:

a) maksuosa, joka on 2 ryhmän johtotuotteen tuontimaksu kerrottuna kertoimella 0,0862,

b) maksuosa, joka on 6 ryhmän johtotuotteen tuontimaksu kerrottuna kertoimella 0,0714,

c) 2,42 ECUn suuruinen maksuosa.

Jos kuitenkin todetaan, ettei yhteisöön tuotavan alanimikkeeseen 04.01 A kuuluvan tuotteen hinta ole tavanomaisessa suhteessa muiden maitotuotteiden tavanomaisiin hintoihin, voidaan vahvistaa tuontimaksu, joka on seuraavien maksuosien summa:

a) maksuosa, joka on edellisessä alakohdassa tarkoitettuihin säännöksiin perustuva summa;

b) lisämaksuosa, joka vahvistetaan sellaiselle tasolle, että kyseisen tuotteen ja muiden yhteisöön tuotavien maitotuotteiden hintojen välinen tavanomainen suhde voidaan palauttaa.

6 artikla

Tuontimaksu 100 kilogrammalta 6 ryhmään kuuluvaa tuotetta on:

1. alanimikkeeseen 04.01 B I kuuluvista tuotteista johtotuotteen tuontimaksu kerrottuna kertoimella 0,26;

2. alanimikkeeseen 04.01 B II tai alanimikkeeseen 04.02 A III b 1 kuuluvista tuotteista johtotuotteen tuontimaksu kerrottuna kertoimella 0,55;

3. alanimikkeeseen 04.01 B III tai 04.02 A III b 2 kuuluvista tuotteista johtotuotteen tuontimaksu kerrottuna kertoimella 0,85;

4. alanimikkeeseen 04.02 B II b 1 kuuluvista tuotteista seuraavien maksuosien summa:

a) maksuosa, joka on 2 alakohdan mukaisesti laskettu tuontimaksu kerrottuna tuotteessa olevien maitoainesosien ja itse tuotteen välisen painosuhteen ilmaisevalla kertoimella,

b) lisätyn sokerin määrää vastaava maksuosa;

5. alanimikkeeseen 04.02 B II b 2 kuuluvista tuotteista seuraavien maksuosien summa:

a) maksuosa, joka on 3 alakohdan mukaisesti laskettu tuontimaksu kerrottuna tuotteessa olevien maitoainesosien ja itse tuotteen välisen painosuhteen ilmaisevalla kertoimella,

b) lisätyn sokerin määrää vastaava maksuosa;

6. alanimikkeeseen 04.03 B kuuluvista tuotteista johtotuot-teen tuontimaksu kerrottuna kertoimella 1,22.

7 artikla

Tuontimaksu 100 kilogrammalta 7 ryhmään kuuluvaa tuotetta on:

- alanimikkeeseen 04.04 A I a 1 tai 04.04 A I b 1 aa kuuluvista tuotteista 18,13 ECUn suuruinen,

- alanimikkeeseen 04.04 D I kuuluvista tuotteista 36,27 ECUn suuruinen.

8 artikla

Tuontimaksu 9 ryhmään ja alanimikkeeseen 04.04 B kuuluvasta tuotteesta on 6 prosenttia sen tullausarvosta.

9 artikla

1. Jäljempänä 2 kohdassa tarkoitetuissa tariffikiintiöissä tuontimaksu 100 kilogrammalta 10 tai 11 ryhmään sekä tämän asetuksen liitteessä II mainittuihin alanimikkeisiin 04.04 E I b 1 aa, 04.04 E I b 1 bb, 04.04 E I b 1 cc ja 04.04 E I b 5 aa kuuluvaa tuotetta on 12,09 ECUn suuruinen.

2. Mainitut vuosittaiset tariffikiintiöt ovat:

a) 2 750 tonnia alanimikkeeseen 04.04 E I b 1 aa kuuluville tuotteille;

b) 9 000 tonnia alanimikkeeseen 04.04 E I b 1 bb kuuluville tuotteille;

c) 3 500 tonnia alanimikkeisiin 04.04 E I b 1 cc ja 04.04 E I b 5 aa kuuluville tuotteille.

3. Tämän artiklan soveltamista koskevat yksityiskohtaiset säännöt vahvistetaan asetuksen (ETY) N:o 804/68 30 artiklassa säädettyä menettelyä noudattaen.

10 artikla

Tuontimaksu 100 kilogrammalta 11 ryhmään kuuluvaa tuotetta on:

1. alanimikkeeseen 04.04 D II a 1 kuuluvista tuotteista seuraavien maksuosien summa:

a) maksuosa, joka on 8 prosenttia 11 ryhmän johtotuotteen tuontimaksusta,

b) maksuosa, joka on 5 prosenttia 6 ryhmän johtotuotteen tuontimaksusta,

c) 12,09 ECUn suuruinen maksuosa.

2. alanimikkeeseen 04.04 D II a 2 kuuluvista tuotteista seuraavien maksuosien summa:

a) maksuosa, joka on 60 prosenttia 11 ryhmän johtotuotteen tuontimaksusta,

b) maksuosa, joka on 24 prosenttia 6 ryhmän johtotuotteen tuontimaksusta,

c) 12,09 ECUn suuruinen maksuosa;

3. alanimikkeeseen 04.04 D II b kuuluvista tuotteista seuraavien maksuosien summa:

a) 2 alakohdan mukaisesti lasketun tuontimaksun suuruinen maksuosa,

b) 96,72 ECUn suuruinen maksuosa;

4. alanimikkeeseen 04.04 E I c 1 kuuluvista tuotteista 75 prosenttia johtotuotteen tuontimaksusta;

5. alanimikkeisiin 04.04 E I c 2 ja 04.04 E II b kuuluvista tuotteista seuraavien maksuosien summa:

a) 11 ryhmän johtotuotteen tuontimaksun suuruinen maksuosa,

b) 96,72 ECUn suuruinen maksuosa.

11 artikla

Jos todetaan, että kolmansista maista tuotavien 11 ryhmään kuuluvien kyseisistä maista peräisin ja lähtöisin olevien tuotteiden hinta niitä yhteisöön tuotaessa on vähintään:

- 181,34 ECUa 100 kilogrammalta alanimikkeeseen 04.04 E I b 2 kuuluvia tuotteita,

- 193,43 ECUa 100 kilogrammalta alanimikkeeseen 04.04 E I b 3 kuuluvia tuotteita,

- 175,30 ECUa 100 kilogrammalta alanimikkeeseen 04.04 E I b 4 kuuluvia tuotteita,

tuontimaksu 100 kilogrammalta tuotetta on:

1. alanimikkeeseen 04.04 E I b 2 aa kuuluvista tuotteista 181,34 ECUlla vähennetty kynnyshinta;

2. alanimikkeeseen 04.04 E I b 3 tai 04.04 E I b 4 kuuluvista tuotteista 193,43 ECUlla vähennetty kynnyshinta;

3. alanimikkeeseen 04.04 E I b 2 bb kuuluvista tuotteista seuraavien maksuosien summa:

a) 1 alakohdan mukaisesti lasketun tuontimaksun suuruinen maksuosa,

b) 24,18 ECUn suuruinen maksuosa.

12 artikla

Jos todetaan, että yhteisöön tuotavan samankaltaisen tuotteen, josta kannetaan erisuuruista tuontimaksua kuin sen johtotuotteesta, hinta on huomattavasti alhaisempi kuin se hinta, joka olisi tavanomaisessa suhteessa johtotuotteen hintaan, tuontimaksu on seuraavien maksuosien summa:

a) maksuosa, joka on kyseiseen samankaltaiseen tuotteeseen sovellettavista 2-7 artiklan säännöksistä johtuva summa,

b) lisämaksuosa, joka vahvistetaan sellaiselle tasolle, että yhteisöön tuotaessa noudatettavien hintojen tavanomainen suhde voidaan palauttaa samankaltaisten tuotteiden koostumus ja laatu huomioon ottaen.

13 artikla

Lisätyn sokerin määrää vastaava maksuosa on niiden 50 kilogrammalta valkoista sokeria kannettavien tuontimaksujen aritmeettinen keskiarvo, jotka kannetaan kyseisen maitotuotteen tuontimaksun kantamiskuukautta edeltävän kuukauden 20 ensimmäisenä päivänä.

14 artikla

1. Alanimikkeeseen 23.07 B:stä kuuluvien tuotteiden maitotuotepitoisuus on niitä kolmansista maista tuotaessa määritettävä muuntamalla 100 kilogrammalta kyseistä tuotetta laskettu laktoosipitoisuus kertoimella 2.

2. Alanimikkeeseen 23.07 B:stä kuuluvien tuotteiden tärkkelyspitoisuuden määrittämisessä käytettävistä menetelmistä määrätään asetuksen (ETY) N:o 2727/75(5) 26 artiklassa säädettyä menettelyä noudattaen.

15 artikla

1. Kumotaan asetus (ETY) N:o 823/68.

2. Kaikkia yhteisön asiakirjoissa olevia viittauksia asetukseen (ETY) N:o 823/68 tai sen tiettyihin artikloihin on pidettävä viittauksina tähän asetukseen tai tämän asetuksen vastaaviin artikloihin.

16 artikla

Muutetaan asetuksen (ETY) N:o 950/68 liitteenä oleva "yhteinen tullitariffi" tämän asetuksen liitteen III mukaisesti.

17 artikla

Tämä asetus tulee voimaan 1 päivänä tammikuuta 1980.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä 18 päivänä joulukuuta 1979.

Neuvoston puolesta

Puheenjohtaja

B. LENIHAN

(1) EYVL N:o L 148, 28.6.1968, s. 13

(2) EYVL N:o L 204, 28.7.1978, s. 6

(3) EYVL N:o L 151, 30.6.1968, s. 3

(4) EYVL N:o L 130, 18.5.1978, s. 7

(5) EYVL N:o L 281, 1.11.1975, s. 1

LIITE I

>TAULUKON PAIKKA>

LIITE II

>TAULUKON PAIKKA>

LIITE III

Muutetaan yhteinen tullitariffi seuraavasti:

1. Korvataan 4 ryhmän 4 lisähuomautus seuraavasti:

"4. Alanimikkeeseen 04.04 A I a kuuluvina kokonaisina juustoina pidetään juustoja, joiden nettopaino on:

- Emmental: 60 P130 kilogrammaa,

- Gruyère ja Sbrinz: 20 P45 kilogrammaa,

- Bergkäse: 20 P60 kilogrammaa,

- Appenzell: 6 P8 kilogrammaa."

2. Muutetaan nimike 04.04 seuraavasti:

>TAULUKON PAIKKA>